Tyler Honeycutt

Tyler Deon Honeycutt, nado o 15 de xullo de 1990 en Sylmar (California) e finado o 7 de xullo de 2018 en Sherman Oaks (California), foi un xogador de baloncesto profesional estadounidense.

 Traxectoria 
 Universidade 
Honeycutt foi pronto considerado coma un dos 10 mellores aleiros do país, tras chegar do Sylmar High School. No seu primeiro ano en UCLA, xogou 26 partidos, 18 de titular, e liderou ao equipo en rebotes capturados, con 6.5 por partido. Foi nomeado no equipo All-Pac 10 de xogadores de primeiro ano universitario. No seu ano coma sophomore, mellorou significativamente, nomeado MVP, no primeiro equipo do All-Pac 10, e liderou a conferencia en tapóns, con 2.1 por partido. Declarouse elixible para o Draft da NBA ese mesmo ano.

 NBA 
O 23 de xuño de 2011, Honeycutt foi elixido na 35ª posición do Draft da NBA de 2011 polos Sacramento Kings. Xogou o seu primeiro partido na NBA o 31 de decembro de 2011 contra os New York Knicks, e anotou 2 puntos en catro minutos de xogo. O 1 de xaneiro de 2012, Honeycutt foi asignado aos Reno Bighorns da NBA D-League. Foi chamado de volta polos Kings o 24 de xaneiro.

O 20 de febreiro de 2013, Honeycutt foi traspasado ós Houston Rockets xunto a Francisco García e Thomas Robinson a cambio de Cole Aldrich, Patrick Patterson e Toney Douglas. Foi cortado polos Rockets o 5 de marzo de 2013.

 Notas 

 Véxase tamén 
 Ligazóns externas 
 Estatísticas en Basketball-Reference.com  

Categoría:Nados en 1990
Categoría:Finados en 2018
Categoría:Nados en San Fernando, Estados Unidos‎
Categoría:Xogadores de baloncesto dos Estados Unidos de América
Categoría:Xogadores de baloncesto da NBA
Categoría:Alas de baloncesto
Categoría:Eleccións no Draft da NBA dos Sacramento Kings
Categoría:Xogadores dos Sacramento Kings
Categoría:Xogadores do BC Khimki
Categoría:Xogadores do Anadolu Efes SK